钦定古今图书集成/明伦汇编/氏族典/第210卷 > 《廖用贤尚友录》 > 陶宗仪
## 钦定古今图书集成/明伦汇编/氏族典/第210卷 > 《廖用贤尚友录》 > 陶宗仪

按《名山藏》《高道记》：“宗仪字九成，黄岩人。元时举进士，
一不中即弃去。学古无所不窥，遇人无夷险佞直，一
接以诚。平居寡言笑，至于古今人物，上下数千年，竟
日不倦。明初征聘不就。艺圃一区，果蔬薯蓣，度给宾
祭。馀悉种菊，栽接溉壅，身自为之。间遇胜日，引觞独
酌，歌所为诗，抚掌大噱，人莫测也。晚益闭门著书，世”
所共传。